ตลท.ปลด H หุ้น BEAUTY หลังแจงแผนซื้อหุ้นคืนยังไม่ได้ข้อสรุป รอลุ้นผลประชุมบอร์ดจันทร์หน้า
ตลท.ปลด H หุ้น BEAUTY หลังแจงแผนซื้อหุ้นคืนยังไม่ได้ข้อสรุป รอลุ้นผลประชุมบอร์ดจันทร์หน้า (9 ก.ค.)
6 ก.ค. 2561

ตลาดหลักทรัพย์แห่งประเทศไทย (ตลท.) แจ้งปลดเครื่องหมาย H หุ้นบริษัท บิวตี้ คอมมูนิตี้ จำกัด (มหาชน) หรือ BEAUTY ในช่วงบ่ายวันนี้ หลังเปิดเผยสารสนเทศสำคัญของบริษัทเกี่ยวกับการซื้อหุ้นคืนแล้ว
ทั้งนี้ BEAUTY ชี้แจงว่า ในวันที่ 9 ก.ค.2561 บริษัทจะมีการจัดประชุมคณะกรรมการบริษัทเพื่อขออนุมัติซื้อหุ้นคืน โดยรายละเอียดในเรื่องของจำนวน ราคาและวงเงินในการซื้อหุ้นคืนยังไม่ได้ข้อสรุปอันเนื่องจากยังอยู่ในระหว่างการพิจารณา และจะดำเนินการแจ้งต่อตลาดหลักทรัพย์แห่งประเทศไทยต่อไปเมื่อที่ประชุมคณะกรรมการบริษัทมีมติ